SET ปิดบวก 8 จุด ตามตปท. หลังเอเชีย-ดาวฟิวเจอส์เขียวยกแผง แนะจับตา PTTEP-IVL ประกาศงบฯ
SET ปิดบวก 8 จุด ตามตปท. หลังเอเชีย-ดาวฟิวเจอส์เขียวยกแผง แนะจับตา PTTEP-IVL ประกาศงบฯ โดยดัชนีปิดตลาดวันนี้ ที่ระดับ 1,282.68 จุด บวก 7.69 จุด หรือ 0.60% มูลค่าการซื้อขาย 4.91 หมื่นล้านบาท
29 เม.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,282.68 จุด บวก 7.69 จุด หรือ 0.60% มูลค่าการซื้อขาย 4.91 หมื่นล้านบาท ขณะที่ดัชนีดาวโจนส์ฟิวเจอร์ ณ เวลา 17.24 น. (ตามเวลาประเทศไทย) บวก 139 จุด หรือ 0.58% สู่ระดับ 2,4182 จุด
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้แกว่งในแดนบวกในกรอบแคบ ตามตลาดต่างประเทศ โดยตลาดหุ้นในภูมิภาคเอเชียวันนี้เคลื่อนไหวในแดนบวกราว 0.4-0.8% เช่นเดียวกับตลาดในยุโรปที่เทรดบ่ายนี้ก็บวกกันราว 0.3-0.5% จากการเก็งผลประชุมคณะกรรมการกำหนดนโยบายการเงิน ของธนาคารกลางสหรัฐฯ (FOMC) ที่ตลาดคาดว่าจะคงอัตราดอกเบี้ยนโยบายในระดับเดิม และอาจยังผ่อนคลายนโยบายการเงิน ซึ่งหากเฟดระบุว่าจะทำทุกวิถีทางที่จะกระตุ้นเศรษฐกิจ ก็จะทำให้ตลาด react แต่ถ้าไม่พูดก็อาจเกิด Sell on fact ได้ แต่ถ้าพูดชะลอซื้อสินทรัพย์ก็ต้องระวัง เนื่องจากงบดุลบัญชีของธนาคารกลางสหรัฐ (เฟด) ได้เพิ่มขึ้นมาใกล้ 6.6 ล้านล้านเหรียญฯแล้ว จากการอัดฉีดสภาพคล่อง
สำหรับตลาดบ้านเราวอลุ่มเทรดบางหลังจากที่ไม่มีปัจจัยบวกใหม่เข้ามา อย่างไรก็ดี นอกจากติดตามผลประชุม FOMC แล้วก็ให้ติดตามตัวเลขผลิตภัณฑ์มวลรวมภายในประเทศ (GDP) งวดไตรมาส 1/63 ของสหรัฐฯ และติดตามการประกาศผลประกอบการของ PTTEP, IVL ต่อไปด้วย
ส่วนแนวโน้มการลงทุนในวันพรุ่งนี้ นายกรภัทร กล่าวว่า ตลาดฯอาจจะตึง ๆ เนื่องจาก Valuation เริ่มไม่ถูกแล้ว ทำให้ upside ตลาดเริ่มจำกัด พร้อมให้แนวรับ 1,260-1,250 จุด ส่วนแนวต้าน 1,290-1,300 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BAM     มูลค่าการซื้อขาย  4,189.46 ล้านบาท  ปิดที่   24.50 บาท เพิ่มขึ้น  1.10 บาท
PTT     มูลค่าการซื้อขาย  2,370.68 ล้านบาท  ปิดที่   34.00 บาท เพิ่มขึ้น  0.50 บาท
CPALL   มูลค่าการซื้อขาย  1,786.39 ล้านบาท  ปิดที่   68.75 บาท ราคาไม่เปลี่ยนแปลง
KBANK   มูลค่าการซื้อขาย  1,758.05 ล้านบาท  ปิดที่   84.00 บาท ลดลง   0.25 บาท
GULF    มูลค่าการซื้อขาย  1,506.87 ล้านบาท  ปิดที่   39.00 บาท ลดลง   0.50 บาท
 
ตลาดหุ้นเอเชีย
